Szitakötő

**Varga-Fogarasi Szilvia: Jankó két vendége**

 ( Szitakötő 33 2-3. oldal)

Tanító: Záhonyi Barbara (2. évfolyam)

**Óra célja**: Értő olvasás mélyítése.

 Szóbeli fogalmazás alapozása.

 Vita, mint tanulási forma, a kommunikáció, és a közös gondolkodás.

**Óra feladatai**: -szókincsbővítés

* kreativitás fejlesztése
* kooperatív tanulás
* szövegfeldolgozás

**Óra menete**

*Ráhangolódás*

* **Tárgyak megjelenítése** egyéni és páros állóképekben

( fagyi, könyv, puska, rózsa, fakanál)

* Párok előtt egy fekete és egy fehér lap. Az öt tárgy nevét párban kell **eldönteni**, hogy a jó dolgokhoz (fehér lap) vagy a rossz dolgokhoz írják (fekete lap)

(**Vita** alakulhat és alakult is ki a tárgyaknál, mert valaki szereti ezt, más meg azt. Nincs egyértelműen rossz vagy jó, mindenkinek más. Egymást próbáljátok meggyőzni!)

* Írjanak a lapokra olyan tárgyakat, amik mindkettőjük szerint rossz/rosszat vagy jó/jót képvisel!

*Ismeretbővítés*

* **Kép** megtekintése. (Mit gondoltok, kik ők? Meg tudjuk állapítani a képről biztosan, hogy miről szólhat a történet?)
* **Cím** elolvasása. ( Összeillesztése a képpel. Mi tis tudunk a címről?)
* Általam ismeretlennek vélt szavaiból **szópiramis** olvasása.

(Szó, szóösszetétel, a szövegkörnyezet fontossága egyes szavak megértésében.)

A **mese** bemutató felolvasása, majd az osztály közösen olvassa el hangosan a történetet.

Beszélő nevek ( Vajon ők valóban élő személyek? )

**Testséma** a lapon. Felét jelenítsd meg mint a Jókedv a másik felét, mint Rosszkedv! (Megbeszélés színek, formák, mimika)

Hogyan tudnánk **kapcsolni** a ráhangolódó feladatot a történetünkhöz?

Miért várja **ugyanolyan** szívesen a legíny a Jókedvet és a Rosszkedvet?

**Óra zárása**

Kép készítése csoportban

Hogyan **képzelitek** ti el:

* „ haját cipelte kosárban“
* „ nekifogott az utat tapodni“
* „ mély szeme fölött valósággal integetett hosszú szemöldöke“
* „ az éhség sem ismeretlen jószág“
* „ a kandallóban szinte elszürkült a láng“